钦定古今图书集成/理学汇编/字学典/第051卷 > 《唐张怀瓘书断》 > 《小篆》
## 钦定古今图书集成/理学汇编/字学典/第051卷 > 《唐张怀瓘书断》 > 《小篆》

按小篆者，秦始皇丞相李斯所作也。增损大篆，异同
籀文，谓之小篆，亦曰秦篆。始皇二十年，始并六国，斯
时为廷尉，乃奏罢不合秦文者，于是天下行之。画如
铁石，字若飞动，作楷隶之祖，为不易之法。其铭题锺鼎及作符印，至今用焉。则《离》之六二“黄离元吉，得中
道”也。斯虽草创，遂造其极矣。李斯即小篆之祖也。